CELEX: 32014R0220
Language: ro
Date: 2014-03-07 00:00:00
Title: Regulamentul (UE) nr. 220/2014 al Comisiei din 7 martie 2014 de modificare a Regulamentului (CE) nr. 479/2009 al Consiliului în ceea ce privește trimiterile la sistemul european de conturi naționale și regionale din Uniunea Europeană

8.3.2014   
            
            
               RO
            
            
               Jurnalul Oficial al Uniunii Europene
            
            
               L 69/101
            
         
      REGULAMENTUL (UE) NR. 220/2014 AL COMISIEI
   
   din 7 martie 2014
   de modificare a Regulamentului (CE) nr. 479/2009 al Consiliului în ceea ce privește trimiterile la sistemul european de conturi naționale și regionale din Uniunea Europeană
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 479/2009 al Consiliului din 25 mai 2009 privind aplicarea Protocolului privind procedura aplicabilă deficitelor excesive anexat la Tratatul de instituire a Comunității Europene (1), în special articolul 17,
   întrucât:
   
               (1)
            
            
               Definițiile noțiunilor de „guvern”, „deficit” și „investiție” sunt stabilite în Protocolul privind procedura de deficit excesiv anexat la tratate și în Regulamentul (CE) nr. 479/2009, prin referire la sistemul european de conturi financiare naționale și regionale din Comunitate (denumit în continuare „SEC 95”), adoptat prin Regulamentul (CE) nr. 2223/96 al Consiliului din 25 iunie 1996 privind sistemul european de conturi financiare naționale și regionale din Comunitate (2).
            
         
               (2)
            
            
               Regulamentul (UE) nr. 549/2013 al Parlamentului European și al Consiliului din 21 mai 2013 privind Sistemul european de conturi naționale și regionale din Uniunea Europeană (denumit în continuare „SEC 2010”) (3) conține cadrul de referință pentru standardele comune, definițiile, clasificările și normele contabile destinate elaborării conturilor statelor membre pentru cerințele statistice ale Uniunii, în vederea obținerii unor rezultate comparabile între statele membre.
            
         
               (3)
            
            
               SEC 2010 este o revizuire a SEC 95 și, prin urmare, se impune introducerea unor noi trimiteri în Regulamentul (CE) nr. 479/2009 al Consiliului.
            
         
               (4)
            
            
               Prin urmare, Regulamentul (CE) nr. 479/2009 trebuie modificat în consecință.
            
         
               (5)
            
            
               Pentru a evita orice confuzie legată de aplicarea noilor trimiteri la SEC 2010, măsurile prevăzute în prezentul regulament ar trebui să se aplice de la 1 septembrie 2014,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 479/2009 se modifică după cum urmează:
   
               1.
            
            
               Toate trimiterile la „SEC 95” se înlocuiesc cu „SEC 2010”.
            
         
               2.
            
            
               Articolul 1 alineatul (1) se înlocuiește cu următorul text:
               „În sensul Protocolului privind procedura aplicabilă deficitelor excesive și al prezentului regulament, termenii de la alineatele (2) - (6) se definesc în conformitate cu Regulamentul (UE) nr. 549/2013 al Parlamentului European și al Consiliului din 21 mai 2013 privind sistemul european de conturi naționale și regionale din Uniunea Europeană (denumit în continuare «SEC 2010»). Codurile care apar între paranteze se referă la SEC 2010.”;
            
         
               3.
            
            
               La articolul 1, alineatul (3) se modifică după cum urmează:
               
                           (a)
                        
                        
                           codul „EDP B.9” se înlocuiește cu „B.9”;
                        
                     
                           (b)
                        
                        
                           codul „EDP D.41” se înlocuiește cu „D.41”
                        
                     
         
               4.
            
            
               Articolul 1 alineatul (5) paragraful al doilea se înlocuiește cu următorul text:
               „Datoria publică se constituie din pasivele administrației publice în următoarele categorii: numerar și depozite (AF.2), titluri de natura datoriei (AF.3) și credite (AF. 4), astfel cum sunt definite în SEC 2010”.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Prezentul regulament se aplică de la 1 septembrie 2014.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 martie 2014.
      
         
            Pentru Comisie
         
         
            Președintele
         
         José Manuel BARROSO
         
      
   
   
      (1)  JO L 145, 10.6.2009, p. 1.
   
      (2)  JO L 310, 30.11.1996, p. 1.
   
      (3)  JO L 174, 26.6.2013, p. 1.